Montag, August 12, 2013
گیزله نیر - خسته قاسم
بیر بولبول ، بیر یارپاق ، بیرده خار
بو اوچو بیر اولسا ، گولده گیزله نیر
بیر آتش ، بیر آلاو ، بیرده کؤز
بو اوچو بیر اولسا ، کولده گیزله نیر
*
او نئجه قوشدورکی ، یاز گلر باغا
سینه می چکیبلر دویونه داغا
بیر شانا ، بیر بافتا ، بیرده بیر جیغا
بو اوچو بیر اولسا ، تئلده گیزله نیر
*
او نئجه قوشدور کی قایادا سکر
جایناغی نئشتردیر ، قانیمی تؤکر
بیر نوغول ، بیر نابات بیرده بیر شکر
بو اوچو بیر اولسا ، دیلده گیزله نیر
*
او نئجه قوشدور کی ، آناسین امر
هاوادا دؤور ائدر شمس ایله قمر
بیر قیلینج ، بیر خنجز ، بیرده بیر کمر
بو اوچو بیر اولسا ، بئلده گیزله نیر
*
آلادیر گؤزلری شهلای نرگیز
سنین تک بیر گؤزل بولانماز هرگیز
بیر یولاق ، بیر حووض ، بیرده کی کهریز
بو اوچو بیر اولسا ، گرلده گیزله نیر
*
بافتا : ساچی و یا هرزادی باغلاماق اوچون ایپکدن توخونموش قایتان
جیغا : تئل
نئشتر : جراح پیچاغی
بولونماز : اله گلمز
کهریز : یئرآلتی سویو
سکر : آتیلیب دوشر ، اویناخلار
قیلینج : شمشیر
خنجر : دشنه
آلاو : زبانه آتش
کؤز :آتش سرخ شده ، اوتون شعله سینین سؤنوب قیپ قیرمیزی قیزاران چاغی
جایناق : پنجه ، چنگال
Labels: خسته قاسم - 2
Keine Kommentare:
Abonnieren Kommentare zum Post (Atom)
fur_Latn azb_Arab azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab unk azb_Arab azb_Arab azb_Arab azb_Arab unk azb_Arab azb_Arab pes_Arab azb_Arab azb_Arab azb_Arab azb_Arab azb_Arab pes_Arab pes_Arab pes_Arab pes_Arab deu_Latn deu_Latn